《南园联句同王佑旷逵刘霖萧谌》
元代·刘崧

络纬声如劝饮，筼筜青好题诗。风转银灯不动，月来瑶席频移。

草色亭西晚径，水声篱外秋池。此夕龙湾佳会，南楼千载襟期。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。